ગઈ કાલે સવાર ના સમયે આદિત્યાણા નજીક ઝીન્ઝરકા સીમ વિસ્તાર માં એક દીપડી એ પશુ નું મારણ કરતા સીમ વિસ્તાર ના ખેડૂતો માં ભય નો માહોલ જોવા મળતો હતો આથી આ અંગે તેઓએ વન વિભાગ ને જાણ કરતા વન વિભાગે ગત સાંજે જ તે વિસ્તાર માં પાંજરું ગોઠવી અને દીપડી ને ઝડપી લેવાની કાર્યવાહી હાથ ધરી હતી જેમાં ગત રાત્રી ના સમયે જ એક દીપડી આ પાંજરે પુરાઈ હતી જેને વન વિભાગ દ્વારા રેસ્ક્યુ સેન્ટર ખાતે લઇ જવામાં આવી હતી ત્યાર બાદ નાયબ વન સંરક્ષક ની સુચના મુજબ બરડા ડુંગર ના અંતરિયાળ વિસ્તાર માં મુક્ત કરવામાં આવી હતી આ દીપડી ની અંદાજીત ઉમર સાતેક વરસ ની હોવાનું જાણવા મળ્યું છે ઉલ્લખનીય છે કે હાલ માં બરડા ડુંગર વિસ્તાર માં જળસ્રોત ખાલીખમ હોવાથી દીપડાઓ પાણી ની શોધ માં માનવ વસાહત સુધી પહોંચી જાય છે